එක්සත් ජාතීන්ගේ ආරක්ෂක මණ්ඩලයේ ත්‍රස්ත මර්දන කමිටුවේ ප්‍රධානී ජෝන් පෝල් ලැබෝඩ් මහතා චාරිකාවක් සඳහා ශ්‍රී ලංකාවට පැමිණෙයි.තෙදින චාරිකාවක් සඳහා ඊයේ (28) ශ‍්‍රී ලංකාවට පැමිණි ඒ මහතා දින තුනක කාලයක් ශ්‍රී ලංකාවේ රැදී සිටින අතර එක්සත් ජාතීන්ගේ ත්‍රස්ත මර්දන කමිටුවේ ඉල්ලීමකට අනුව ඒ මහතා මෙරටට පැමිණි බව එක්සත් ජාතීන්ගේ කාර්යාලය සඳහන් කරයි.ත්‍රස්තවාදයට එරෙහි ජාත්‍යන්තර සහයෝගීතාව සහ ඒ සම්බන්ධයෙන් ශ්‍රී ලංකාව කටයුතු කරන ආකාරය මෙන්ම ඊට අදාළ ජගත් සංවිධානයේ තාක්ෂණික සහාය පිළිබදව ඇගයීමේ අරමුණින් ඒ මහතා මේ සංචාරයේ නිරත වෙයි.